gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es es gl gl gl gl gl vi gl gl zh en sv fr de de gl gl gl gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PSdeG deixa a comisión eólica e o PP pide suspender as adxudicacións
Sábado, 24 de setembro de 2022
Industria confirma a resolución para esta semana
Os representantes socialistas quéixanse da falta de tempo. Feijoo pide prudencia co "maior movemento de diñeiro dos últimos anos".
Galiza pon os megavatios, Estremadura apaña o I+D
Tags: concurso eólico enerxía eólica Fernado Blanco Núñez Feijoo Ricardo Varela
"Demasiada información para analizar con rigor os criterios de avaliación en tan pouco tempo". Ese é o argumento exposto este luns polos representantes das consellarías de Medio Ambiente e e Política Territorial, xestionadas polo PSdeG, para abandonar a comisión de valoración do concurso eólico. Láianse os socialistas de que aos técnicos de Industria levoulles meses "e non chegaron en prazo", e agora a consellaría pretendería ofrecerlles apenas unha tarde para revisar a baremación de cada un dos 170 proxectos que optan ao concurso.
O prazo de resolución, prorrogado até esta semana con data límite para o próximo venres 26, tiña cita este mesmo luns para a xuntanza da comisión de valoración, nunha soa reunión e sen límite horario marcado. Ao fío, o conselleiro de Traballo e vicesecretario xeral do PsdeG, Ricardo Varela, opinou nesta mesma xornada que a ausencia dos socialistas se debería "á falta de información suficiente".
"O importante é o listado final", di Blanco
"Un sempre prefire unanimidades, pero non lle imos dicir a ningún dos membros que ou como ten que votar", analizou ao respecto o conselleiro de Industria. "O que teñen é que traballar para buscar unha proposta, que será a que leven", engadiu Fernando Blanco preguntado ao respecto.
A beira do BNG no Goberno xa contaba con maioría na comisión de valoración, con ampla representación para o departamento de Industria e voz tamén para Medio Rural, polo que se agarda que o proxecto saia con beizón unánime despois da saída dos socialistas do proceso. Nese sentido, Blanco insistiu en que esta semana estará sobre a mesa a resolución definitiva que adxudica os 2.325 megavatios do concurso eólico. "O substantivo é que esta comisión traballe para facer o listado final en función da valoración de cada proxecto para que presenten a resolución que se asinará a posteriori", puntualizou o conselleiro.
"Poxa trucada", acusa o PP
"Ante o movemento inxente de diñeiro do que estamos a falar e ante o feito de que incluso dentro do bipartito hai disputas e discrepancias, o lóxico é suspender o concurso para dar prudencia e seguridade ás adxudicacións", aproveitou para expoñer o PP este luns.
Ao respecto da que cualificou de "maior movemento de cartos" en Galiza nos últimos anos, o presidente do PPdeG, Alberto Núñez Feijoo, agoirou que rematará" nos tribunais" e teimou en que o Goberno suspenda o actual proceso de concurso eólico "para garantirlle prudencia e seguridade ás adxudicacións". Na opinión de Feijoo, debera ser o executivo que saia das urnas o próximo mes de marzo o que retome o proceso. Ademais, subliñou Feijoo a necesidade de que se resolva "no Consello da Xunta" e "non por unha consellaría contra as demais".
Última quenda da poxa eólica: o cambio de modelo non evita as suspicacias
Galiza pon os megavatios, Estremadura apaña o I+D
Quintana sostén que o concurso eólico se vai resolver sen ter en conta “determinados ámbitos mediáticos”
O conselleiro de Medio Ambiente reitera que vai “dar garantías” ao concurso eólico
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto